13. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 159 της 12/27 Απρ. 1984 (ΦΕΚ Α΄ 53) Προϋποθέσεις παροχής υπηρεσιών από τα Πανεπιστημιακά εργαστήρια σε ιδιώτες και κάθε νομικής μορφής οργανισμούς. Έχοντας υπόψη: 1.Τις διατάξεις της παρ. 6 του άρθρ. 7 του Νομ. 1268/1982 «Για τη δομή και λειτουργία των Ανωτάτων Εκπαιδευτικών Ιδρυμάτων» (ΦΕΚ 87 Α΄). 2.Την απόφαση Η. 5421/1982 με τίτλο «Ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474, τ.Β΄), και 3.α)Γνώμη των Συγκλήτων: ι)του Πανεπιστημίου Αθηνών (συνεδρίαση 5.10.1982), ιι)του Πανεπιστημίου Θεσσαλονίκης (συνεδρίαση 2404/29.9.1982), ιιι)του Πανεπιστημίου Πατρών (συνεδριάσεις 322/ 14.10.1982, 326/18.11.1982 και 330/9.12. 1982), ιν)του Πανεπιστημίου Ιωαννίνων (συνεδρίαση 502/22.9.1982 και ν)του Πανεπιστημίου Θράκης (συνεδρίαση 243/29.11.1982, και β)Το γεγονός ότι τα λοιπά Ανώτατα Εκπαιδευτικά Ιδρύματα, είτε δεν έχουν εργαστήρια είτε δεν απάντησαν στο σχετικό αριθ. Β1/540/23.8.1982 έγγραφο του Υπουργείου Εθνικής Παιδείας και Θρησκευμάτων, σύμφωνα με τις διατάξεις της παρ. 3 του άρθρ. 50 του Νομ. 1268/1982. 4.Την αριθ. 52/1984 γνωμοδότηση του Συμβουλίου της Επικρατείας, με πρόταση του Υφυπουργού Εθνικής Παιδείας και Θρησκευμάτων, αποφασίζουμε: Άρθρ.1.-1.Με τον όρο «παροχή υπηρεσιών» εννοείται η εκπόνηση ειδικών μελετών, η εκτέλεση δοκιμών, μετρήσεων, εργαστηριακών εξετάσεων, αναλύσεων, η παροχή γνωμοδοτήσεων και κάθε άλλη συναφής εργασία. 2.Με τον όρο «πανεπιστημιακό εργαστήριο», εννοείται μόνο το εργαστήριο που προβλέπεται από τις διατάξεις του άρθρ. 7 του Νομ. 1268/1982. 3.Δεν θεωρείται ως παροχή υπηρεσιών και συνεπώς δεν υπάγεται στις ρυθμίσεις του παρόντος, η διεξαγωγή χρηματοδοτουμένων επιστημονικών ερευνών από συγκεκριμένα μέλη ή ομάδες μελών Διδακτικού Ερευνητικού Προσωπικού. Άρθρ.2.-Τα Πανεπιστημιακά εργαστήρια μπορούν να παρέχουν τις υπηρεσίες τους εφ’ όσον διαπιστώνεται ότι: α)Δεν παρακωλύονται ή δυσχεραίνονται οι εκπαιδευτικές και ερευνητικές δραστηριότητες. β)Η παρεχόμενη υπηρεσία παρουσιάζει επιστημονικό ενδιαφέρον και προάγει την επιστήμη στην πράξη, και γ)Η παρεχόμενη υπηρεσία δεν έχει ως αποκλειστικό σκοπό το κέρδος. Άρθρ.3.-Η παροχή υπηρεσιών από τα Πανεπιστημιακά εργαστήρια γίνεται με την ακόλουθη διαδικασία: (Αντί για τη σελ. 30,11) Σελ. 30,11(α) Τεύχος 1219-Σελ. 13 Οργάνωση και λειτουργία Α.Ε.Ι. 31.Α.α.13 1.Όταν υποβληθεί το αίτημα για παροχή συγκεκριμένων υπηρεσιών, τότε η γενική συνέλευση του τομέα ή το διοικητικό συμβούλιο του τμήματος ή η κοσμητεία της σχολής, αντίστοιχα, ύστερα από εισήγηση του διευθυντή ή του διοικητικού συμβουλίου του εργαστηρίου, και αφού ληφθούν υπόψη τα κριτήρια του άρθρ. 2 του παρόντος αποφασίζει: α)Αν θα παρασχεθεί η αιτούμενη υπηρεσία. β)Ποια μέλη του προσωπικού θα λάβουν μέρος στην εργασία αυτή. Η απασχόληση γίνεται έξω από τις κανονικές ώρες εργασίας κάθε μέλους του προσωπικού στο Ίδρυμα. γ)Ποιο θα είναι το συνολικό κόστος για την παροχή της υπηρεσίας. Το κόστος αυτό αναλύεται σε δύο μέρη, δηλαδή στις τεκμηριωμένες δαπάνες για την αγορά των απαραίτητων οργάνων και αναλώσιμων υλικών και στη συμπληρωματική αμοιβή. δ)Ποια αμοιβή δικαιούται να λάβει κάθε μέλος του προσωπικού που θα ασχοληθεί σε ορισμένη εργασία. 2.Η απόφαση της προηγούμενης παραγράφου ανακοινώνεται στον πρόεδρο του τμήματος ή στον κοσμήτορα της αντίστοιχης σχολής. 3.Η συνολική αμοιβή για την παροχή της υπηρεσίας εισπράττεται από το ανώτατο εκπαιδευτικό ίδρυμα, εγγράφεται στον προϋπολογισμό του και κατανέμεται ως ακολούθως: Οι τεκμηριωμένες δαπάνες αποδίδονται στο φορέα που τις πραγματοποίησε. Η συμπληρωματική αμοιβή κατανέμεται ως ακολούθως: α)Ένα τρίτο για τις γενικές ανάγκες του Α.Ε.Ι. β)Ένα τρίτο για τις ανάγκες του τομέα ή του τμήματος ή της σχολής, ανάλογα με το φορέα, στον οποίο ανήκει το εργαστήριο. γ)Ένα τρίτο για την αμοιβή του προσωπικού που ασχολήθηκε στην εργασία αυτή. Άρθρ.4.-1.Ο καθορισμός της αμοιβής για κάθε μέλος του προσωπικού που έχει εκτελέσει συγκεκριμένη εργασία γίνεται από τη Γ.Σ. του τομέα ή του Δ.Σ. του τμήματος ή την κοσμητεία της σχολής αντίστοιχα. 2.Τα αρμόδια όργανα δεν δεσμεύονται να αναλάβουν οποιαδήποτε υποχρέωση παροχής υπηρεσιών από τα πανεπιστημιακά εργαστήρια. Εφόσον όμως την αναλάβουν, έχουν όλη τη σχετική ευθύνη που προβλέπεται από τις διατάξεις της ισχύουσας νομοθεσίας. Εξάλλου έχουν υποχρέωση να γνωστοποιήσουν αμέσως και έγγραφα την ενδεχόμενη απόφασή τους να μη πραγματοποιήσουν τη ζητούμενη έρευνα. Σελ. 30,12(α) Τεύχος 1219-Σελ. 14 3.Απαγορεύεται στα αρμόδια όργανα που συνάπτουν συμφωνία παροχής υπηρεσιών με τρίτους να θέτουν, ως όρο της συμφωνίας, ότι τα αποτελέσματα της εργασίας των εργαστηρίων είναι απόρρητα. Η δαπάνη για τη χορήγηση αντιγράφων ή άλλων στοιχείων βαρύνει εκείνον που τα ζητάει. Η επιβάρυνση ορίζεται σε κάθε περίπτωση από τη Γ.Σ. τομέα ή το Δ.Σ. τμήματος ή την κοσμητεία σχολής, ανάλογα με την περίπτωση και διανέμεται εξίσου στους δικαιούχους σύμφωνα με τα εδάφια (α) και (β) της παρ. 3 του άρθρ. 3 του παρόντος. 4.Η δαπάνη για την εκτέλεση εργασίας παροχής υπηρεσίας προκαταβάλλεται. Κατ’ εξαίρεση, όταν αυτός που έχει ζητήσει την εκτέλεση της εργασίας είναι το ελληνικό δημόσιο ή νομικό πρόσωπο δημοσίου δικαίου η δαπάνη μπορεί να καταβληθεί και αμέσως μετά το πέρας της εργασίας και την έκδοση της σχετικής πιστοποίησης. Επίσης σε περίπτωση που η συνολική δαπάνη ξεπερνάει τις 100.000 δραχμές, επιτρέπεται να ορισθεί τμηματική καταβολή, ανάλογα με την πρόοδο της εργασίας. 5.Η παρακολούθηση των εργασιών που εκτελούνται στο εργαστήριο από τον ενδιαφερόμενο, επιτρέπεται μόνο ύστερα από σχετική άδεια του διευθυντή ή του διοικητικού συμβουλίου του εργαστηρίου, αντίστοιχα που δίνεται ύστερα από εκτίμηση των περιστάσεων. 31.Α.α.13 Οργάνωση και λειτουργία Α.Ε.Ι. 6.Όποιος, σύμφωνα με την προηγούμενη παράγραφο, παρακολουθεί τις εργασίες που γίνονται στο εργαστήριο, πρέπει να συμμορφώνεται απόλυτα με τους κανονισμούς που αφορούν την τάξη στο εργαστήριο και να υπακούει δίχως καμιά αντίρρηση στις υποδείξεις των υπευθύνων. Δεν επιτρέπεται οποιαδήποτε προφορική συννενόηση ή παρατήρηση ή σύσταση προς το προσωπικό που εκτελεί την εργασία. Μη συμμόρφωση προς τον κανόνα έχει ως συνέπεια την αποβολή του ενδιαφερομένου από το εργαστήριο, σύμφωνα με την κρίση του διευθυντή ή του Δ.Σ. του εργαστηρίου, αντίστοιχα. 7.α)Αν η σχετική εργασία απαιτεί τη σύμπραξη δύο ή περισσότερων εργαστηρίων που ανήκουν σε τομείς του ίδιου τμήματος, οι αποφάσεις παίρνονται από το Δ.Σ. τμήματος, το οποίο ορίζει και το προσωπικό, που θα διεξαγάγει την εργασία και το γενικό υπεύθυνο της εργασίας αυτής. β)Αν η σχετική εργασία απαιτεί τη σύμπραξη δύο ή περισσότερων εργαστηρίων που ανήκουν σε διαφορετικά τμήματα, αλλά στην ίδια σχολή, οι αποφάσεις παίρνονται από την κοσμητεία της σχολής, η οποία ορίζει και το προσωπικό που θα διεξαγάγει την εργασία και το γενικό υπεύθυνο της εργασίας αυτής. γ)Αν η σχετική εργασία απαιτεί τη σύμπραξη δύο ή περισσότερων εργαστηρίων που ανήκουν σε τμήματα διαφορετικών σχολών ή σε τμήματα που δεν ανήκουν σε σχολή ή σχολές, οι αποφάσεις παίρνονται από το πρυτανικό συμβούλιο, το οποίο ορίζει και το προσωπικό που θα διεξαγάγει την εργασία και το γενικό υπεύθυνο της εργασίας αυτής. 8.Οι εργασίες, σύμφωνα με τα εδάφια (β) και (γ) της προηγούμενης παραγράφου αναλαμβάνονται μόνο κατ’ εξαίρεση και εφόσον η κοσμητεία ή το πρυτανικό συμβούλιο, εκτιμήσουν ότι πρόκειται για περιπτώσεις ιδιαιτέρου επιστημονικού ενδιαφέροντος. Άρθρ.5.-Το παρόν Δ/μα αρχίζει να ισχύει από 1 Σεπτεμβρίου 1984. 